La sisena edició del festival 'Il·luminAR-TE' deixa un balanç positiu respecte a públic i organització
26 d’abril 2021

![Imagen 1](/media/pv2pqc3i/82-mini-balance-iluminar-te.jpg)![Imagen 2](/media/fqkpusjy/c_guillermo-sampedro-r.jpg)

![Imagen sin texto alternativo.](/media/psvirf4v/82-c1-balance-iluminar-te.jpg)  
  
  

La sisena edició del _Festival Il·luminAR-TE_, la mostra teatral especialitzada en el format basat en el llenguatge de les llums i ombres que organitza la Regidoria de Joventut i Infància de l'Ajuntament de Sagunt, deixa un balanç molt positiu pel que fa a públic i organització, malgrat les circumstàncies. Així ho han expressat des del Departament i des de la direcció del festival.

  

En este sentit, des de la Regidoria també es destaca que els huit espectacles que es van programar en esta edició van completar aforaments en totes les seues representacions. Cal recordar que amb motiu de la pandèmia es van restringir aforaments, per la qual cosa els espectacles tenien fins a quatre funcions diferents per a poder ampliar les possibilitats d'assistència de públic i espectadors.

  

Així mateix, des de l'àrea de Joventut i Infància s'agraeix l'esforç de les companyies, que han adaptat els seus espectacles per a doblar les representacions. També el públic ha transmés a l'organització les felicitacions pels muntatges d'enguany i per les companyies seleccionades, que han oferit un ventall divers de tipus de teatre de llums i ombres.

  

Els tallers, organitzats per la companyia local Teatres de la Llum, han sigut igualment un èxit. Este any només s'han oferit per a xiquets i xiquetes, sense adults, però per a compensar es va fer una xicoteta representació en la qual els xiquets i xiquetes van actuar com ombristes i els pares i mares van exercir de públic.

  

El regidor de Joventut i Infància, Guillermo Sampedro, ha indicat que **«malgrat la pandèmia, ha sigut tot un èxit esta sisena edició d'_Il·luminAR-TE_, el teatre de llums i ombres que fem des de la Regidoria de Joventut i Infància. Començarem a treballar ja en la setena edició que confiem que es faça esta vegada sense pandèmia, i estem començant ja a rebre propostes de companyies i de muntatges per a _Il·luminAR-TE_ 2022»**.

  

  

![Imagen sin texto alternativo.](/media/4vvflbjo/82-c2-balance-iluminar-te.jpg)  

![Imagen sin texto alternativo.](/media/5smnl1xs/82-c3-balance-iluminar-te.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/la-sisena-edició-del-festival-il-luminar-te-deixa-un-balanç-positiu-respecte-a-públic-i-organització/ "Facebook")
*   [](http://twitter.com/share?url=https://aytosagunto.es/va/actualitat/la-sisena-edició-del-festival-il-luminar-te-deixa-un-balanç-positiu-respecte-a-públic-i-organització/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-sisena-edició-del-festival-il-luminar-te-deixa-un-balanç-positiu-respecte-a-públic-i-organització/ "Linked In")
*   [](mailto:?body=https://aytosagunto.es/va/actualitat/la-sisena-edició-del-festival-il-luminar-te-deixa-un-balanç-positiu-respecte-a-públic-i-organització/)